**ROMANIA**

**JUDETUL NEAMT**

**COMUNA ION CREANGA**

**PRIMAR**

**DISPOZITIE**

**Nr. 7 din 15.01.2024**

**privind încadrarea domnului Huci Constantin - Cristian, în funcția contractuală de Șef SVSU, cu contract individual de muncă pe perioadă nedeterminată,**

**începând cu data de 15.01.2024**

**Analizând temeiurile juridice:**

- Art. 541 alin. (1), alin. (3) lit. ”a”, art. 542, art. 549 alin. (1), art. 551, art. 552, art. 553 și art. 554 din O.U.G. nr. 57/2019 privind Codul administrativ, cu modificările și completările ulterioare;

- Art. 67, din H.G. nr. 1336/2022 pentru aprobarea Regulamentului - cadru privind organizarea şi dezvoltarea carierei personalului contractual din sectorul bugetar plătit din fonduri publice.

- Art. 3 alin. (4), art. 11, art. 31 alin. (2), anexa VIII, cap. II, lit. A, pct. IV din Legea 153/2017 privind salarizarea personalului plătit din fonduri publice, cu modificările și completările ulterioare.

- Legea 53/2003 privind Codul Muncii cu modificările și completările ulterioare.

 **Ținând seama de prevederile:**

- H.C.L. nr. 142 din 20.11.2023 privind reorganizarea aparatului de specialitate al primarului comunei Ion Creangă începând cu 01 noiembrie 2023 precum și aprobarea statului de funcții și a organigramei în conformitate cu Legea nr. 296/2023 privind unele măsuri fidcal – bugetare pentru asigurarea sustenabilității financiare a României pe termen lung.

- H.C.L. nr. 4 din 31.01.2023 privind stabilirea salariilor de bază ale fucțiilor publice și contractuale din cadrul familiei ocupaționale „Administrație” din aparatul de specialitate al primarului și serviciilor publice din subordinea Consiliului local al Comunei Ion Creangă,

- H.C.L. nr. 103 din 31.10.2019 privind modificarea și completarea H.C.L. nr. 53 din 26.12.2005 privind înființarea, organizarea și numărul de personal ale Serviciului Voluntar pentru Situații de Urgență, al comunei Ion Creangă, județul Neamț.

**Luând act de:**

 - Raportul final al concursului de recrutare, înregistrat la nr. 468 din 11.01.2024,

În temeiul dispozițiilor art. 155 alin. (1) lit. ”e” și alin. 5 lit. ”e” și art. 196 alin (1) lit. ”b” din O.U.G. nr. 57/2019 privind codul Administrativ, cu modificările și completările ulterioare,

**Primarul comunei Ion Creanga, jud. Neamt,**

**DISPUNE:**

**Art. 1 alin. (1)** Începând cu 15.01.2024, domnul Huci Constantin - Cristian, se angajează în funcția contractuală, Șef SVSU, gradația 3,compartimentul S.V.S.U., în conformitate cu prevederile:

- Art. 541 alin. (1), din O.U.G. nr. 57/2019 privind Codul administrativ, cu modificările și completările ulterioare;

- Art. 67, din H.G. nr. 1336/2022 pentru aprobarea Regulamentului - cadru privind organizarea și dezvoltarea carierei personalului contractual din sectorul bugetar plătit din fonduri publice.

 **alin. (2)** Persoana numită la alin. (1) se va prezenta la I.S.U. Petrodava a județului Neamț, în vederea obținerii avizului pentru funcția de Șef SVSU Ion Creangă, conform anexa nr. 6 la OMAI nr. 75/2019 pentru aprobarea Criteriilor de performanţă privind constituirea, încadrarea şi dotarea serviciilor voluntare şi a serviciilor private pentru situaţii de urgenţă.

**Art. 2** Contractul Individual de Muncă încheiat în 12.01.2024 sub nr. 490 și înregistrat în registrul general de evidență a salariaților cu nr. 096104952, al persoanei numite la art. 1 este cu norma intreagă, pe durată nedeterminată, 8 ore/zi, 40 ore pe săptămână, având un salariu brut de 5867 lei pe lună, la care se adaugă îndemnizația de hrană în conformitate cu prevederile art. 18 din Legea 153/2017 privind salarizarea personalului plătit din fonduri publice.

**Art. 3** Persoana desemnată la art. 1 va aduce la îndeplinire atribuțiile conform fișei de post anexată la prezenta.

**Art. 4** Persoana nemulțumită se poate adresa instanței de contencios administrativ sau, după caz, instanței judecătorești competente potrivit legii, în termen de 30 zile calendaristice de la data comunicării soluționării contestației. Instanța se pronunță de urgență și cu precădere.

**Art. 5** Comprtimentul resurse umane și contabilitate va aduce la îndeplinire prevederile prezentei.

**Art. 6** Secretarul general UAT – Comuna Ion Creanga, va comunica prezenta instituțiilor, autorităților și persoanelor interesate.

 **PRIMAR Avizat pentru legalitate**

**Dumitru-Dorin Tabacariu SECRETAR GENERAL**

 **Mihaela Niță**